
ANFP promovează excelența în administrație
Agenţia Naţională a Funcţionarilor Publici informează că Portalul național de administrație, www.administratie.ro și Oameni și Companii organizează Gala Premiilor de Excelență în Administrație, în data de 22 octombrie 2015, în Poiana Brașov.

Gala Premiilor de Excelență în Administrație.ro, eveniment susținut de ANFP, ajuns la cea de-a XI-a ediție, evidențiază cele mai bune rezultate din administrația publică locală din România, ilustrând eforturile care se fac pentru dezvoltarea acestui sistem, inițiativele pozitive ale specialiștilor, precum și proiectele importante pe care reprezentanții administrației locale și centrale le-au susținut.

Decernarea premiilor pentru cele mai bune rezultate în domeniul administrației publice va fi precedată de un seminar dedicat managementului modern în administrație, un domeniu deosebit de important pentru o administrație publică de tip european.

La eveniment sunt așteptați să participe peste 100 de lideri ai instituțiilor administrației publice românești: primari, viceprimari, prefecți, subprefecți, președinți și vicepreședinți de consilii județene, reprezentanți ai Guvernului României și instituțiilor guvernamentale, senatori, deputați, reprezentanți ai asociațiilor profesionale ale administrației publice din România și reprezentanți ai companiilor private din domeniu.

Pentru informații despre programul evenimentului și participare, persoană de contact este doamna Ioana Vasilescu – Oameni și Companii, e-mail ioana.vasilescu@oamenisicompanii.ro . 

